**Oznámenie o začatí konania vo veci vydania súhlasu na výrub drevín**

V zmysle ustanovenia § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákona o ochrane prírody a krajiny") týmto Obec Papradno ako príslušný orgán ochrany prírody oznamuje, že dňa 24. 10. 2018 začala správne konanie vo veci vydania súhlasu na výrub drevín – náletové dreviny (lieska, jelša, klen, trnka, agát, vŕba) o výmere cca 60 m2 rastúce na pozemku KNCE 6088 v k.ú.Papradno. Uvedeným dňom bolo začaté konanie v predmetnej veci.

Potvrdenie záujmu byť účastníkom v tomto správnom konaní je potrebné doručiť na Obecný úrad Papradno, 018 13 Papradno alebo elektronicky na adresu papradno@papradno.sk a to v lehote do 5 dní od zverejnenia tohto oznámenia.

Do dokladov je možno nahliadnuť na Obecnom úrade Papradno, stavebné oddelenie, v úradných hodinách.

Zverejnené dňa 26. 10. 2018